Manimenos, a construcción fació goyo tanto por o suyo realismo que a ciudat de Nashville decidió conservar-lo. A tamas d'ixo, l'edificio heba estau construiu con a intención de destruyir-lo dimpués d'a exposición, por o que a construcción no yera prou cerenya. Asinas, en 1920 o molimento fue destruyito, y en o puesto que antes ocupaba se construyó una segunda versión muito mas estable y fidel a o Partenón orichinal. En ista segunda versión participoron a-saber-los especialistas que estudioron minuciosament o Partenón d'a Acrópolis d'Atenas, realizando reproduccions d'as estatuas que son moldes d'as esculturas orichinals que adornoron o Partenón ateniense, as qualas son d'o 438 a.C. Amás, o monumento poseye una decoración policromada igual a la que en teoría poseyeba l'orichinal.